internet vaartha 219 Views
మూడు అల్ట్రామెగా ప్లాంట్ల వేలం
న్యూఢిల్లీ : విద్యుత్‌ పంపిణీ సంస్థల రుణ భారాన్ని పునర్‌వ్యవస్థీకరించి క్రమబద్ధీకరించేందుకు గాను కేంద్రంమూడు అల్ట్రామెగా పవర్‌ ప్రాజెక్టులను వేలం వేస్తోంది. తద్వారా రూ. 80వేల కోట్ల పెట్టుబడులను సమీకరించనున్నది. బీహార్‌, ఒడిశా, తమిళనాడు రాష్ట్రాల్లో ఈమూడు ప్లాంట్లను విక్రయించాలని నిర్ణయించింది. కేంద్రం ప్రతిష్టాత్మకంగా ప్రారంభించిన ఉద§్‌ు స్కీంలో విద్యుత్‌ పంపిణీ సంస్థలు అంటే డిస్కమ్‌లకు ఎదురవుతున్న భారీ రుణభారాన్ని తగ్గించేందుకు కేంద్రం కొంతమేర వీటిని ప్రైవేటు సంస్థలు వ్యక్తులకు వేలం వేస్తోంది. విద్యుత్‌ శాఖ కార్యదర్శి పికె పూజారి మాట్లాడుతూ బీహార్‌లోని బంకా, ఒడిశాలోని బేదభహల్‌, తమిళనాడులోని చెయ్యూరు ప్రాజెక్టులు వేలంకు వస్తున్నాయన్నారు. ఒక్కొక్క అల్ట్రామెగా పవర్‌ప్లాంట్‌ నాలుగువేల మెగా వాటా విద్యుత్‌ ఉత్పత్తికి కనీసం 20వేల కోట్లు పెట్టు బడులు అవసరం అవుతాయి. ఇటీవల క్రమబద్దీకరిస్తే ఈమొత్తం రూ.27 వేల కోట్లకు చేరింది. బొగ్గు, భూముల ధరలు పెరగడం వల్ల అంచనా వ్యయం కూడా పెరిగింది. విద్యుత్‌ మంత్రిత్వశాఖ చెయ్యూరు, ఒడిశాల్లోని బేదబహల్‌ ప్లాంట్లకు బిడ్లు గత ఏడాదే ప్రారంభించింది. అయితే ప్రైవేటురంగం నుంచి స్పందన అంతంతమాత్రంగా కనిపించడంతో మొదటివిడత బిడ్డింగ్‌ ఉపసంహరించుకుంది. అలాగే ప్రైవేటు సంస్థలకు కూడా ఈ ప్రాజెక్టులకు ఫైనాన్స్‌ సమీకరించుకోవడం సంక్లిష్టంగా ఉన్నట్లు ప్రభుత్వం గుర్తించింది. బిడ్‌ డాక్యుమెంట్‌ల పరంగా ఒక్కొక్క అల్ట్రా మెగా పవర్‌ ప్లాంట్‌కు నిర్దిష్టంగా రూపొం దించామని, కేబినెట్‌ అనుమతికోసం వెళుతుంటామని చెప్పారు. ఇప్పటికే కేంద్ర విద్యుత్‌శాఖ రాష్ట్రాలతో ఒప్పం దాలు కూడా చేసుకుంది. రాస్ట్రాలు కూడా డిస్కమ్‌ల రుణభారం రూ.4.37 కోట్లలో సగం భరించేందుకు వీలుగా ఈ ఒప్పందాలు జరిగాయి. ఉజ్వల్‌ డిస్కమ్‌ అస్యూరెన్స్‌ యోజన(ఉద§్‌ు)కింద దేశంలోని 15 రాష్ట్రాలు ఇప్పటికే తమ అంగీకారం తెలిపాయి. బీహార్‌, హర్యానా, మధ్యప్రదేశ్‌ రాష్ట్రాలు తమతమ ఒప్పందాలను ప్రస్తుతం ఖరారు చేసుకుం టున్నాయి. ఈస్కీంలో మరో 20రోజుల్లోపు ఈ రాష్ట్రాలు కూడావచ్చిచేరతాయని విద్యుత్‌ కార్యదర్శి అంచనా వేసారు. ఈ అల్రామెగా పవర్‌ ప్రాజెక్టులస్థాపనకు ఆహ్వానించే బిడ్ల ద్వారా కేంద్రానికి కనీసం రూ.10లక్షల కోట్ల పెట్టుబడులు వస్తాయని అంచనా. థర్మల్‌ పవర్‌ప్లాంట్లకు రూ.9.3 లక్షల కోట్లువస్తుం డగా ట్రాన్స్‌మిషన్‌ప్రాజెక్టులకు 78,600 కోట్లుగా అంచనా వేస్తున్నారు. ధరల ఆధా రిత పోటీ బిడ్డింగ్‌ ద్వారా ఈ ప్రాజెక్టులను అప్పగించడం వల్ల 75,900 కోట్లు దీన్‌దయాల్‌ గ్రామ్‌జ్యోతి యోజనకింద నిధులు రావచ్చని అంచనా వేస్తున్నారు. ఈ స్కీం కింద వ్యవసాయ ఫీడర్లను పట్టణ ప్రాంతాల ఫీడర్లనుంచి వేరుచేసి ప్రత్యేక ఫీడర్లద్వారా వ్యవసాయ రం గానికి సరఫరాచేయాలన్నది ప్రధానిమోడీ ఎన్‌డిఎప్రభుత్వం లక్ష్యంగా ఉంది.